د دغه شان فکر د جوړېدو او ټولنیز عقلانیت د ښوودلو لپاره دغې تجربې او کیسې ته مو پام را اړوم. ما دوه کاله وړاندې د یوې خصوصي راډیويي شبکې سره کار کاوه. هلته څو دیني عالمانو او یو شمېر زیاتو ځلمیو او ښکلو تکړه او بافکره هوښیارو محصلینو دندې درلودې. دوي ټولو خپرونې درلودې. د اورېدونکو د وضعیت انعکاس د دوي په هکله ماته زیات جالب او سَرَه تجربه وه. ځینو پېغلو له دغو چلوونکو سره عاطفي تړونونه پیدا شوي وو. دوي د دغې شبکې دیني کارپوهانو ته دا پیغام رسولی وه چې له دوي سره د واده کولو غوښتنه لري. په پښتنه اصطلاح پر مولوي صاحبانو باندې به یې غږونه کول چې ورسره مینه لري. دا چې دوي به ورته د خپلو عمرونو، اولادونو او شرایطو سختي بیان کړه نو سره د هغو به يې هم ویل چې ورسره د ژوند کولو لپاره چمتو دي.